สวัสดีค่ะ คืออายุ 19 ปี สูง 178 หนัก 57 รับประทานยาคุมต่อเนื่องมาได้ 9 เดือน แบบกิน 21 วัน แล้วพัก 7 วัน คือ ปกติมีประจำเดือนทุกเดือนในช่วงที่พัก 7 วัน และเป็นประมาณ 2-4 วัน ในช่วงเดือนนี้ ช่วงที่พักยา ประจำเดือนก็มาแบบปกตินะคะ แต่หลังจากหายไปได้แค่ 7 วัน ประจำเดือนก็มาอีก แล้วรอบสองนี้มาได้ 8 วันแล้วค่ะ และไม่มีวี่แววว่าจะหยุด ไม่เคยเป็นประจะเดือนที่มาเยอะแบบนี้ทุกวันอ่ะค่ะ บวกอาการปวดท้องอย่างรุนแรง และปวดใต้ซี่โครงข้างขวาเวลาหายใจ หรือ เดิน มันรู้สึกหายใจไม่เต็มท้องอะค่ะ เหมือนมีอะไรแทงอยู่ข้างล่างซี่โครง มันเกิดจากสาเหตุอะไรได้บ้างอะค่ะ? เพราะว่าตรวจครรภ์ไปสองรอบแล้วก็ไม่ขึ้นว่า ตั้งครรภ์หรืออะไร
สวัสดีค่ะ อาการเลือดออกระหว่างกินยาคุม อาจเกิดจาก1.เลือดออกแค่กระปริดกระปรอยติดกางเกงใน อาจจะเป็นผลข้างเคียงจากยาคุมในช่วง 1-3 เดือนแรกได้ ไม่ควรเป็นเรื้อรัง หรือมีกลิ่นเหม็นคาวกว่าปกติ ไม่มีอาการปวดหน่วงท้องน้อย2.เลือดออกจากช่องคลอดที่ค่อนข้างมากจนต้องใช้ผ้าอนามัย อาจมีสาเหตุอื่นๆนอกเหนือจากผลข้างเคียงจากยาคุมเช่น มีการติดเชื้อในช่องคลอด ปากมดลูก หรือมดลูก มีการอักเสบของอวัยวะในอุ้งเชิงกราน มีโรคติดต่อทางเพศสัมพันธ์เช่นหนองใน ภาวะแทรกซ้อนจากการตั้งครรภ์ มีเนื้องอกมดลูก เป็นต้นในกรณีดังกล่าวมานั้น หากเเลือดออกมาติดต่อกันนานถึง 8 วันแล้ว ยังออกมากไม่หยุด น่าจะมีความผิดปกติอื่นๆร่วมด้วย ไม่ใช่ฤทธิ์จากยาคุมกำเนิดอย่างเดียว ควรปรึกษาสูตินรีแพทย์ แพทย์อาจตรวจภายในและทำอัลตราซาวน์หน้าท้องเพื่อหาสาเหตุเพิ่มเติมค่ะการดูแลตัวเองเบื้องต้น ทำความสะอาดอวัยวะเพศภายนอกด้วยน้ำสะอาดวันละ 2 ครั้ง ไม่สวนล้างช่องคลอด งดการมีเพศสัมพันธ์ไปก่อน และรีบไปพบแพทย์เพื่อหาสาเหตุ